**SOLUCIÓ A LES ACTIVITATS DEL TEMA 4**

**Pàgina 51: Sintetitza**

**4.- Com es distribueixen l’aigua dolça i l’aigua salada a la natura?**

L’aigua dolça representa el 2,79 % del total de l’aigua del planeta i es troba a l’atmosfera, les glaceres i icebergs, els rius, els llacs i la humitat del sòl.

L’aigua salada representa el 97,21% del total de l’aigua del planeta i es troba al oceans i els mars.

**5.- Què és un riu?**

Un riu és un corrent continu d’aigua, que s’alimenta de l’aigua de pluja, fonts, manantials o de la fusió de la neu

**6.- Quin és el significat dels conceptes *cabal, conca, curs i règim* d’un riu?**

- Cabal: quantitat d’aigua que porta el curs d’un riu en un temps determinat

-Conca: Conjunt de territoris inclinats, les aigües dels quals van a parar a un riu.

-Curs: És la forma que pren un riu al llarg del seu recorregut.

-Règim d’un riu: Són les variacions que experimenta el cabal d’un riu al llarg d’un any.

**7.- De què s’alimenten els rius de règim nival? I els de règim pluvial? Explica quines característiques té el cabal del riu a cada tram.**

Els rius de règim pluvial s’alimenten de les pluges i els de règim nival de la fusió de la neu.

El cabal dels rius de règim pluvial serà cabalós i regular si rep pluges abundants i regulars tot l’any. Si no rep pluges regulars, patirà estiatges durant les èpoques seques i crescudes en les plujoses.

El cabal dels rius de règim nival, presentaran crescudes a la primavera i principis d’estiu (desglaç de la neu) i baix a l’hivern (nevades).

**8.- Quins treballs fa un riu durant el seu recorregut?**

Els treballs que fa un riu durant el recorregut són:

* -L’erosió, un procés que té lloc en el curs alt del riu. La força de l’aigua que cau pels pendents desgasta el relleu i arranca terra i trossos de pedres.
* -El transport, és un procés que té lloc en el curs mitjà del riu. El riu abandona els materials més grans i transporta aquells que pot arrossegar.
* -La sedimentació es produeix en el curs baix. Els materials que s’han transportat queden dipositats a la llera del riu.

**Pàgina 52**

**1.- Com s’anomenen els oceans de la Terra? Quines costes banya cadascun?**

Els oceans de la Terra són: Pacífic (costes d’Amèrica, Àsia i Austràlia), Atlàntic (costa occidental d’Europa i Àfrica, i costa oriental d’Amèrica), Índic (costa oriental d’Àfrica, sud d’Àsia i occidental d’Austràlia), Glacial Àrtic (casquet polar nord i costes de Grenlàndia) i Glacial Antàrtic (costes de l’Antàrtida i el Pol Sud)

**2.- A quin oceà desemboquen els rius més llargs d’Amèrica del Nord? I els d’Amèrica del Sud? Per què?**

Els principals rius d’Amèrica del Nord i del Sud desemboquen a l’oceà Atlàntic. Són rius llargs i cabalosos.

**3.- Fixa’t on es troben situades les dues capçaleres del riu Nil i veuràs que en aquesta zona també hi ha llacs. Relaciona aquest fet amb el que has estudiat sobre el relleu d’Àfrica.**

Una gran part dels grans rius d’Àfrica tenen l’origen a la zona oriental del continent on se situa la gran falla anomenada Vall del Rift. On es troben grans llacs com el Victòria, el Tanganika, el Malawi, ...

**4.- Agrupa els rius del continent asiàtic segons l’oceà on desemboquen: oceà Glacial Àrtic, oceà Pacífic, Oceà Índic.**

Els rius asiàtics es poden agrupar en funció de l’oceà on desemboquen:

* O. Glacial Àrtic: Obi, Ienissei i Lena
* O. Pacífic: Amur, Huang He (Groc), Chang Jiang (Blau) i Mekong.
* O. Índic: Ganges i Indus

**5.- Identifica al mapa deu grans rius, deu grans llacs i deu mars. Procura que n’hi hagi de tots els continents.**

Resposta personal

 **Pàgina 55 SINTETITZA**

**4.- Què origina les ones? Per què diem que les ones no avancen cap a la costa?**

Les ones són ondulacions que es formen quan el vent agita la superfície dels mars i els oceans. Diem que les ones no avancen cap a la costa perquè en realitat no es desplacen, únicament pugen i baixen de manera circular i es deformen quan freguen el fons del mar.

**5.- Què són les marees? Què anomenem marea alta i marea baixa?**

El fenomen de les marees respon a la pujada i la baixada del nivell de l’aigua del mar i es produeixen com a conseqüència de l’atracció que exerceix la Lluna sobre les aigües de mars i oceans. La marea alta es correspon a la fase de crescuda del nivell de l’aigua del mar. La baixa, a la fase de descens.

**6.- Que són els corrents marins?**

Els corrents marins són grans fluxos d’aigua que discorren pels oceans com si es tractés d’un riu. Anomenem corrent càlid el que té una temperatura superior a les aigües contigües, i corrent fred al que té una temperatura inferior

**7.- Explica per quina raó l’aigua dels corrents marins, mentre fa el seu curs, no es barreja amb l’aigua del mar.**

Les aigües dels corrents marins no es barregen amb les del lloc pel qual transcorren perquè són molt diferents en temperatura, densitat i salinitat.

**Pàgines 56 i 57 ACTIVITATS I SINTETITZA**

**1.- Quins mars i quins oceans banyen les costes d’Europa?**

El litoral d’Europa està banyat per l’oceà Atlàntic i l’oceà Glacial Àrtic. Els mars són de Barentsz, Blanc, Bàltic, del Nord, Cantàbric, Mediterrani, Tirrè, Adriàtic, Jònic, Egeu, Negre, Caspi, D’azov, Màrmara, Menor, d’Alborà ...

**2.- Quin mar és el situat més al nord del continent? Quin és el situat més al sud? Quins altres mars hi ha al sud d’Europa?**

El mar de Barentsz és el més septentrional, mentre que el mar Mediterrani és el que es troba més al sud (meridional). A més a més del Mediterrani hi ha altres mars: Tirrè, Adriàtic, Egeu i Jònic.

**3.- Llegeix les informacions del mapa sobre el Volga, el Rin i el Danubi. Què és el que et sembla més remarcable d’aquests rius?**

* Volga: riu més llarg d’Europa, comunica el Bàltic amb el Caspi. És la via de trànsit fluvial més important del continent.
* Rin: comunica el centre del continent amb el mar del Nord i suporta un intens trànsit de mercaderies.
* Danubi: la seva xarxa fluvial enllaça el centre d’Europa amb el mar Negre. Es tracta d’una via de comunicació i transport de diversos països.

**4.- Fes una taula dels rius d’Europa segons el mar o l’oceà on desemboquen: oceà Atlàntic i oceà Glacial Àrtic, mar Negre, Caspi i mar Mediterrani.**

* Mar Negre: Danubi, Dnièper, Dnièster i Don
* Mar Caspi: Volga.
* L’Atlàntic: Loira, Garona, Duero, Tajo i Guadiana
* Mar del Nord: Elba, Rin, Tàmesi
* Mar Bàltic: Dvina, Vístula i Oder
* Mar Mediterrani: Ebre i Roine
* Mar Adriàtic: Po

**5.- Quins rius baixen per la Meseta i desemboquen a l’atlàntic? Fixa’t en el rius mediterranis. On neixen? Quina és la causa de la diferència de longitud?**

El Duero i els seus afluents: Esla, Pisuerga i Tormes; el Tajo i els seus afluents Alagón i Jarama.

Els rius mediterranis neixen en altes serralades i són curts perquè aquestes serralades no estan gaire allunyades del mar.

**6.- Relaciona l’altitud de la serralada Cantàbrica i la seva distància al mar amb la longitud i el curs dels rius del vessant cantàbric.**

Els rius que desemboquen al mar Cantàbric són molt curts perquè el seu lloc de naixement és a la serralada Cantàbrica, que és relativament a prop de les costes.

**7.- Quines són les característiques dels rius europeus? Com es classifiquen?**

Les característiques principals dels rius europeus són:

* Els rius de tipus continental tenen les crescudes més grans a la primavera i a l’estiu.
* Els rius de tipus oceànic són cabalosos i regulars.
* El mediterranis són curts i amb forts estiatges.

**8.- Què passa quan els rius que són curts i de cabal irregular reben pluges torrencials?**

Les pluges torrencials provoquen fortes crescudes dels rius mediterranis, sobretot a la primavera i a la tardor.